《南斋纪恩诗 其二》
清代·王世芳

扶杖康衢识圣颜，锦衣有赐诏频颁。喜同野老迎鸾辂，优许微臣列鹭班。

身历四朝沾浩荡，眼看六代舞斑斓。赤城便拟蓬莱苑，布袜棕鞋任往还。

作者简介：（1659—约1792）清浙江天台人，字南亭。少时有勇力，二十岁应募为兵，中枪几死。后弃兵为农，且耕且读。五十八岁成诸生。八十一岁出贡。九十六岁授遂昌县训导。以入京祝高宗六旬“万寿”，加司业衔。享年一百三十岁以上。自云惟“茹淡泊，寡思虑”而已。